CELEX: 62016TB0011
Language: sk
Date: 2017-06-07 00:00:00
Title: Vec T-11/16: Uznesenie Všeobecného súdu zo 7. júna 2017 – De Masi/Komisia („Žaloba o neplatnosť — Prístup k dokumentom — Nariadenie (ES) č. 1049/2001 — Neexistencia potvrdzujúceho rozhodnutia — Žiadosť o prístup k dokumentom podaná z dôvodu medziinštitucionálnej spolupráce podľa článku 230 ZFEÚ — Dokumenty týkajúce sa prác skupiny ‚kódex správania (zdaňovanie podnikov)‘ zavedenej Radou — Akt, proti ktorému nie je možné podať opravný prostriedok — Zjavná neprípustnosť“)

14.8.2017   
            
            
               SK
            
            
               Úradný vestník Európskej únie
            
            
               C 269/15
            
         Uznesenie Všeobecného súdu zo 7. júna 2017 – De Masi/Komisia
   (Vec T-11/16) (1)
   
   ((„Žaloba o neplatnosť - Prístup k dokumentom - Nariadenie (ES) č. 1049/2001 - Neexistencia potvrdzujúceho rozhodnutia - Žiadosť o prístup k dokumentom podaná z dôvodu medziinštitucionálnej spolupráce podľa článku 230 ZFEÚ - Dokumenty týkajúce sa prác skupiny ‚kódex správania (zdaňovanie podnikov)‘ zavedenej Radou - Akt, proti ktorému nie je možné podať opravný prostriedok - Zjavná neprípustnosť“))
   (2017/C 269/21)
   Jazyk konania: nemčina
   
      Účastníci konania
   
   
      Žalobca: Fabio De Masi (Brusel, Belgicko) (v zastúpení: A. Fischer-Lescano, professeur)
   
      Žalovaná: Európska komisia (v zastúpení: F. Erlbacher, J. Baquero Cruz a A. Buchet, splnomocnení zástupcovia)
   
      Predmet veci
   
   Návrh založený na článku 263 ZFEÚ, ktorého predmetom je na jednej strane zrušenie rozhodnutia, ktoré obsahuje list Komisie z 9. decembra 2015 odpovedajúci na žiadosť o prístup k dokumentom skupiny „kódex správania (zdaňovanie podnikov)“ podanú žalobcom na základe nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331), a na druhej strane zrušenie rozhodnutia, ktoré obsahuje list Komisie z 9. novembra 2015 odpovedajúci na žiadosť o prístup k tým istým dokumentom, ktorú podal predseda Osobitného výboru Európskeho parlamentu pre daňové rozhodnutia a ďalšie opatrenia podobného charakteru
   
      Výrok
   
   
               1.
            
            
               Žaloba sa odmieta ako zjavne neprípustná.
            
         
               2.
            
            
               Fabio De Masi znáša vlastné trovy konania.
            
         
      (1)  Ú. v. EÚ C 78, 29.2.2016.